ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ, Φύλλου 907 

16 Δεκεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτική κινητοποίηση των μετόχων, των οργάνων διοίκησης 
και του λοιπού προσωπικού των Συγκοινωνιακών Επιχειρή¬ 
σεων (ΣΕΠ).) · · 1 

Παροχή έγκρισης για την πολιτική επιστράτευση των μετόχων, 
των οργάνων διοίκησης, καθώς και του λοιπού προσωπικού 
των Συγκοινωνιακών Επιχειρήσεων (Σ.ΕΠ.), και την επί¬ 
ταξη των εγκαταστάσεων, αμαξοστασίων, λεωφορείων και 
λοιπού τροχαίου υλικού που βρίσκονται στην κατοχή των 
Συγκοινωνιακών Επιχειρήσεων (ΣΕΠ), καθώς και των μετό¬ 


χων τους. 2 

Επίταξη των εγκαταστάσεων, αμαξοστασίων, λεωφορείων και 
λοιπού τροχαίου υλικού που βρίσκονται στην κατοχή των 
Συγκοινωνιακών Επιχειρήσεων (ΣΕΠ) καθώς και των μετό¬ 
χων τους. 3 

Πολιτική επιστράτευση των μετόχων, των μελών των συλλογι¬ 
κών και μονομελών οργάνων διοίκησης και διαχείρισης και 
το λοιπού προσωπικού των Συγκοινωνιακών Επιχειρήσεων 
(ΣΕΠ). 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ 17 (1) 


Πολιτική κινητοποίηση των μετόχων, των οργάνων διοίκησης και 
του λοιπού προσωπικού των Συγκοινωνιακών Επιχειρήσεων 
(ΣΕΠ). 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) Των άρθρων 18 παρ. 3 και 5, 22 παρ. 3 και 112 παρ. 1 του 
Συντάγματος και 

β) Τις διατάξεις των άρθρων 2 παρ. 5,13,19, 20, 22 και 23 του 
Ν.Δ. 17/1974 «Περί πολιτικής σχεδιάσεως εκτάκτου ανάγκης» 
(ΦΕΚ Α 236). 

2. Την από 16 Δεκεμβρίου 1993 εισήγηση του Αρχηγού του Γε¬ 
νικού Επιτελείου Εθνικής Άμυνας και 

3. Την ανάγκη αντιμετώπισης της διατάραξης της κοινωνικής 
και οικονομικής ζωής των κατοίκων του λεκανοπεδίου Αττικής και 
κατ’ επέκταση ολόκληρης της χώρας, εξ αιτίας της άρνησης των 
μετόχων, των οργάνων διοίκησης και του λοιπού προσωπικού των 
Συγκοινωνιακών Επιχειρήσεων (ΣΕΠ) να εκτελέσουν κατά το 
νόμο και τις συμβάσεις το συγκοινωνιακό έργο με θερμικά λεω¬ 
φορεία στην περιοχή αρμοδιότητας του Οργανισμού Αστικών Συ¬ 
γκοινωνιών (ΟΑΣ), η οποία διατάραξη, καθίσταται ιδιαιτέρως αι¬ 


σθητή λόγω της περιόδου των Εορτών Χριστουγέννων και Νέου 
Έτους. 

4. Το γεγονός ότι από την εκτέλεση της απόφασης αυτής προ- 
καλείται δαπάνη το ύψος της οποίας δεν είναι δυνατόν να προσ- 
διορισθεί, αποφασίζουμε: 

Κηρύσσουμε τους μετόχους, τα μέλη των συλλογικών και μονο¬ 
μελών οργάνων διοίκησης και διαχείρισης, καθώς και το λοιπό 
προσωπικό των Συγκοινωνιακών Επιχειρήσεων. (ΣΕΠ) σε κατά¬ 
σταση πολιτικής κινητοποίησης. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 16 Δεκεμβρίου 1993 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 
-♦—- ; 

Αριθ. Υ 18 (2) 

Παροχή έγκρισης για την πόλιτική επιστράτευση των μετόχων, 
των οργάνων διοίκησης, καθώς και του λοιπού προσωπικού 
των Συγκοινωνιακών Επιχειρήσεων (Σ.ΕΠ.), και την επίταξη 
των εγκαταστάσεων, αμαξοστασίων, λεωφορείων και λοιπού 
τροχαίου υλικού που βρίσκονται στην κατοχή των Συγκοινω¬ 
νιακών Επιχειρήσεων (ΣΕΠ), καθώς και των μετόχων τους. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) Των άρθρων 18 παρ. 3 και 5, 22 παρ. 3 και 112 παρ. 1 του 
Συντάγματος και 

β) Τις διατάξεις των άρθρων 2 παρ. 5,13,19,20,22 και 23 του 
Ν.Δ. 17/1974 «Περί πολιτικής σχεδιάσεως εκτάκτου ανάγκης» 
(ΦΕΚ Α 236). 

2. Την από 16 Δεκεμβρίου 1993 απόφασή μας για την πολιτική 
κινητοποίηση των μετόχων, των μελών των συλλογικών και μονο¬ 
μελών οργάνων διοίκησης και διαχείρισης, καθώς και του λοιπού 
προσωπικού των Συγκοινωνιακών Επιχειρήσεων (ΣΕΠ). 

3. Την από 16 Δεκεμβρίου 1993 πρόταση του Υπουργού Μετα¬ 
φορών και Επικοινωνιών. 

4. Την ανάγκη αντιμετώπισης της διατάραξης της κοινωνικής 
και οικονομικής ζωής των κατοίκων του λεκανοπεδίου Αττικής και 
κατ' επέκταση ολόκληρης της χώρας, εξ αιτίας της άρνησης των 
μετόχων των οργάνων διοίκησης και του λοιπού προσωπικού των 
Συγκοινωνιακών Επιχειρήσεων (ΣΕΠ) να εκτελέσουν κατά το 
νόμο και τις συμβάσεις το συγκοινωνιακό έργο με θερμικά λεω¬ 
φορεία στην περιοχή αρμοδιότητας του Οργανισμού Αστικών Συ¬ 
γκοινωνιών (ΟΑΣ), η οποία διατάραξη, καθίσταται ιδιαιτέρως αι¬ 
σθητή λόγω της περιόδου των Εορτών Χριστουγέννων και Νέου 
Έτους, αποφασίζουμε: 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Δίνουμε την έγκρισή μας στον Υπουργό Μεταφορών και Επι¬ 
κοινωνιών να προβεί στην πολιτική επιστράτευση των μετόχων, 
των μελών των συλλογικών και μονομελών οργάνων διοίκησης και 
διαχείρισης, καθώς και του λοιπού προσωπικού των Συγκοινωνια¬ 
κών Επιχειρήσεων (ΣΕΠ), για την ομαλή λειτουργία των Συγκοινω¬ 
νιών στο νομό Αττικής. 

Επίσης, για τον ίδιο λόγο, δίνουμε την, έγκρισή μας στους 
Υπουργούς Εσωτερικών, Οικονομικών και Μεταφορών και Επι¬ 
κοινωνιών να προβούν στην επίταξη των εγκαταστάσεων, αμαξο¬ 
στασίων, λεωφορείων και λοιπού τροχαίου υλικού που βρίσκονται 
στην κατοχή των ΣΕΠ και των μετόχων τους. 

Οι Υπουργοί έχουν το δικαίωμα να εξουσιοδοτήσουν τους κατά 
τόπο αρμόδιους νομάρχες να προβούν στις παραπάνω ενέρ¬ 
γειες. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 16 Δεκεμβρίου ·1993 

ο ΠΡΟΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

- ♦- 

Αριθ. 1613 (3) 

Επίταξη των εγκαταστάσεων, αμαξοστασίων, λεωφορείων και 
λοιπού τροχαίου υλικού που βρίσκονται στην κατοχή των Συ¬ 
γκοινωνιακών Επιχειρήσεων (ΣΕΠ) καθώς και των μετόχων 
τους. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 18 παρ. 3 και 5, 22 παρ. 3 και 112 
παρ. 1 του Συντάγματος. 

2. Τις διατάξεις των άρθρων 2 παρ. 5, 13, 19, 20 και 22 του 
Ν.Δ. 17/1974 -Περί πολιτικής σχεδίασης εκτάκτου ανάγκης» 
(ΦΕΚ Α' 236). 

3. Την από 16 Δεκεμβρίου 1993 απόφαση του Πρωθυπουργού 
με την οποία μας δόθηκε η έγκριση για την επίταξη των εγκατα¬ 
στάσεων, αμαξοστασίων, λεωφορείων και λοιπού τροχαίου υλι¬ 
κού που βρίσκονται στην κατοχή των,Συγκοινωνιακών Επιχειρή¬ 
σεων (ΣΕΠ) καθώς και των μετόχων τους. 

4. Το γεγονός ότι εξαιτίας της άρνησης των μετόχων, των οργά¬ 
νων διοίκησης και του λοιπού προσωπικού των Συγκοινωνιακών 
Επιχειρήσεων (ΣΕΠ) να εκτελέσουν κατά το νόμο και τις συμβά¬ 
σεις το συγκοινωνιακό έργο με θερμικά λεωφορεία στην περιοχή 
αρμοδιότητας του Οργανισμού Αστικών Συγκοινωνιών (ΟΑΣ), έχει 
επέλθει σοβαρή διατάραξη της κοινωνικής και οικονομικής ζωής 
των κατοίκων του λεκανοπεδίου Αττικής και κατ' επέκταση ολό¬ 
κληρης της χώρας, η οποία διατάραξη καθίσταται ιδιαιτέρως αι¬ 
σθητή λόγω της περιόδου των εορτών Χριστουγέννων και Νέου 
Έτους, αποφασίζουμε: 

1. Επιτάσσουμε από σήμερα Πέμπτη 16 Δεκεμβρίου 1993 τις 
εγκαταστάσεις, τα αμαξοστάσια, τα λεωφορεία και το λοιπό τρο¬ 
χαίο υλικό που βρίσκονται στην κατοχή των Συγκοινωνιακών Επι¬ 
χειρήσεων (ΣΕΠ) καθώς και των μετόχων τους, για την εκτέλεση 
του συγκοινωνιακού έργου στην περιοχή αρμοδιότητας του Οργα¬ 
νισμού Αστικών Συγκοινωνιών (Ο.Α.Σ.). 

2. Αναθέτουμε την ευθύνη εκτέλεσης της απόφασης αυτής 
στις αρμόδιες υπηρεσίες του Υπουργείου Μεταφορών και Επικοι¬ 


νωνιών και εξουσιοδοτούμε τους κατά τόπο αρμόδιους νομάρχες 
να εκδώσουν και να υπογράψουν τα σχετικά έγγραφα επίταξης. 

Η απόφαση αυτή νο δημοσιευθεί στην Εφημερίδα της Κυβερ- 
νήσεως. 

Αθήνα, 16 Δεκεμβρίου 1993 

οι ΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΟΝ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΓΕΩΡΓΙΟΣ ΓΕΝΝΗΜΑΤΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΙΩΑΝΝΗΣ ΧΑΡΑΛΑΜΠΟΥΣ 
-♦- 

Αριθ. 1614 (4) 

Πολιτική επιστράτευση των μετόχων, των μελών των συλλογικών 
και μονομελών οργάνων διοίκησης και διαχείρισης και του λοι¬ 
πού προσωπικού των Συγκοινωνιακών Επιχειρήσεων (ΣΕΠ). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 22 παρ. 3 και 112 παρ. 1. του Συ¬ 
ντάγματος. 

2. Τις διατάξεις των άρθρων 2 παρ. 5,13,19,20 και 23 του Ν.Δ. 
17/1974 «Περί Πολιτικής Σχεδιάσεως Εκτάκτου Ανάγκης» (ΦΕΚ 
Α’ 236). 

3. Την από 16 Δεκεμβρίου 1993 απόφαση του Πρωθυπουργού 
με την οποία μας δόθηκε η έγκριση για την πολιτική επιστράτευση 
των μετόχων, των μελών των συλλογικών και μονομελών οργάνων 
διοίκησης και διαχείρισης και του λοιπού προσωπικού των Συγκοι¬ 
νωνιακών Επιχειρήσεων (ΣΕΠ). 

4. Το γεγονός ότι εξαιτίας της άρνησης των μετόχων των οργά¬ 
νων διοίκησης και του λοιπού προσωπικού των Συγκοινωνιακών 
Επιχειρήσεων (ΣΕΠ) να εκτελέσουν κατά το νόμο και τις συμβά¬ 
σεις το συγκοινωνιακό έργο με θερμικά λεωφορεία στην περιοχή 
αρμοδιότητας του Οργανισμού Αστικών Συγκοινωνιών (ΟΑΣ), έχει 
επέλθει σοβαρή διατάραξη της κοινωνικής και οικονομικής ζωής 
των κατοίκων του λεκανοπεδίου Αττικής και κατ’ επέκταση ολό¬ 
κληρης της χώρας, η οποία διατάραξη καθίσταται ιδιαιτέρως αι¬ 
σθητή, λόγω της περιόδου των εορτών Χριστουγέννων και Νέου 
Έτους, αποφασίζουμε: 

1. Επιστρατεύουμε πολιτικά από σήμερα Πέμπτη 16 Δεκεμ¬ 
βρίου 1993 όλους του μετόχους, τα μέλη των συλλογικών και μο¬ 
νομελών οργάνων διοίκησης και διαχείρισης καθώς και το λοιπό 
προσωπικό των Συγκοινωνιακών Επιχειρήσεων (ΣΕΠ), για την 
εκτέλεση του συγκοινωνιακού έργου στην περιοχή αρμοδιότητας 
του Οργανισμού Αστικών Συγκοινωνιών (ΟΑΣ). 

2. Αναθέτουμε την ευθύνη εκτέλεσης της απόφασης αυτής 
στις αρμόδιες υπηρεσίες του Υπουργείου Μεταφορών και Επικοι¬ 
νωνιών και εξουσιοδοτούμε τους κατά τόπον αρμόδιους Νομάρ¬ 
χες να εκδώσουν και να υπογράψουν σχετικά φύλλα ατομικής 
πρόσκλησης πολιτικής επιστράτευσης. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 16 Δεκεμβρίου 1993 

Ο ΥΠΟΥΡΓΟΣ 

ΙΩΑΝΝΗΣ ΧΑΡΑΛΑΜΠΟΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


